text: 57-årig truckfører dræbt
  13 juli 2010 kl. 14.49
  En arbejdsulykke hos Holm Produkt & Vognmandsforretning på Lønsømadevej på Nordals, kostede tirsdag eftermiddag en 57-årig mand livet.
  Den 57-årige kørte i en gaffeltruck, som af ukendte årsager pludselig væltede. Manden prøvede at redde sig ved at springe ud af køretøjet, men han blev alligevel klemt under trucken, skriver jv.dk.
  En ambulance var hurtigt fremme på stedet og fik den 57-årige kørt til sygehuset. Her døde han kort tid efter af sine kvæstelser.
   
  Den 57-årige mand kommer fra Svenstrup nær Nordborg.
  De pårørende er underrettet om dødsulykken.
  